A Star Is Born (garso takelis)
A Star Is Born – to paties pavadinimo muzikinio filmo garso takelis, išleistas 2018 m. spalio 5 d. Dainas atlieka filmo pagrindiniai aktoriai Lady Gaga ir Bradley Cooper. Jam pristatyti išleisti trys singlai: „Shallow“, „Always Remember Us This Way“ ir „I'll Never Love Again“. Albumas susilaukė teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 231 tūkstantį kopijų ir jis debiutavo pirmojoje „Billboard 200“ reitingo vietoje, tapdamas pirmuoju Lady Gaga ir pirmuoju Cooper įrašu, pasiekusiu šią viršūnę. 2019 m. birželio mėnesio duomenimis, JAV parduota per du milijonus įrašo kopijų ir jis tapęs dukart platininiu. „A Star Is Born“ taip pat pasiekė aukštas daugelio kitų šalių reitingų vietas, tarp jų – ir pirmąsias Jungtinėje Karalystėje ir Lietuvoje. 2019 m. vykusiuose „Grammy“ apdovanojimuose daina „Shallow“ laimėjo apdovanojimus už geriausią grupinį pop atlikimą bei geriausią dainą, sukurtą vizualinei medijai, taip pat nominuota metų įrašo bei metų dainos kategorijoje. Sekančiais metais pats albumas laimėjo apdovanojimą už geriausią vizualinės medijos garso takelį, daina „I'll Never Love Again“ – už geriausią dainą, sukurtą vizualinei medijai, o „Always Remember Us This Way“ nominuota metų dainos kategorijoje.